ສຫລ ຍິີ່ປຸ່ນ ແລະ ເກົາຫຼີໃຕ້ ຈະລົງນາມ ແບ່ງປັນຂໍ້ມູນ ສືບລັບ ກ່ຽວກັບ ເກົາຫຼີເໜືອ
ສະຫະລັດ ຍິີ່ປຸ່ນ ແລະເກົາຫລີໃຕ້ ຈະລົງນາມ ແບ່ງປັນຂໍ້ມູນສືບລັບ ກ່ຽວກັບຄວາມຄືບໜ້າ ໃນໂຄງການ ລູກສອນໄຟ ແລະນິວເຄລຍ ຂອງເກົາຫລີເໜືອ.
ບັນດາເຈົ້າໜ້າທີ່ ເກົາຫລີໃຕ້ ກ່າວວ່າ ສະຫະລັດ ແລະຍີ່ປຸ່ນ ໄດ້ຕົກລົງເຮັດ ສັນຍາສາມຝ່າຍ ໃນການແບ່ງປັນຂໍ້ມູນສືບ ລັບ ເພື່ອປະເຊີນໜ້າກັບໂຄງການ ລູກສອນໄຟແລະອາວຸດ ນິວເຄລຍ ຂອງເກົາຫລີເໜືອ ບັນດາເຈົ້າໜ້ທີ່ກ່າວໃນວັນສຸກມື້ນີ້ວ່າ ຂໍ້ຕົກລົງນີ້ຈະຊ່ວຍ ໃຫ້ພັນທະມິດທັງສາມ ຕອບໂຕ້ຢ່າງວ່ອງໄວ ຕໍ່ການກໍ່ກວນ ໃດໆຂອງເກົາຫລີເໜືອ ໃນຂະນະທີ່ຄວາມເຄັ່ງຕຶງກັບພຽງ ຢາງພວມເພີ້ມທະວີຂຶ້ນນັ້ນ ຂໍ້ຕົກລົງນີ້ແມ່ນຈະແນໃສ່ການ ແບ່ງປັນຂໍ້ມູນສືບລັບ ກ່ຽວກັບຄວາມກ້າວໜ້າ ໃນດ້ານລູກ ສອນໄຟ ແລະອາວຸດນິວເຄລຍຂອງເກົາຫລີເໜືອເທົ່ານັ້ນ ບັນດາເຈົ້າໜ້າທີ່ ເກົາຫລີໃຕ້ ກ່າວວ່າ ການລົງນາມໃນຂໍ້ຕົກລົງຢ່າງເປັນທາງການ ໂດຍ ຮອງລັດຖະມົນຕີປ້ອງກັນປະເທດເກົາຫລີໃຕ້ ແລະຄູ່ຕຳແໜ່ງຝ່າຍສະຫະລັດ ແລະຍີ່ປຸ່ນ ຈະມີຂື້ນໃນວັນຈັນຈະມາເຖິງນີ້ ໃນເດືອນແລ້ວນີ້ ສະຖາບັນສະຫະລັດ-ເກົາຫລີ ທີ່ມະຫາວິທະຍາໄລ John Hopkins ກ່າວວ່າ ລູກສອນໄຟຂີປະນາວຸດຕົ້ນແບຊ ທີ່ໄດ້ເຫັນກັນຫວ່າງມໍ່ໆມານີ້ ຢູ່ໃນການເດີນ ສວນສະໜາມຂອງກອງທັບເກົາຫລີເໜືອ ອາດຈະກ້າວໜ້າໄປກວ່າທີ່ໄດ້ເຊື່ອກັນໃນເມື່ອ ກ່ອນແລະອາດຈະກ້າວໜ້າພຽງພໍທີ່ຈະຂົ່ມຂູ່ຕໍ່ເຂດ ຊາຍຝັ່ງ ທາງພາກຕາເວັນຕົກຂອງ ສະຫະລັດໄດ້ ບັນດານັກວິເຄາະຕາເວັນຕົກຫລາຍທ່ານ ບໍ່ໄດ້ໃຫ້ຄວາມສຳຄັນຕໍ່ ລູກສອນໄຟຂີປະນາ ວຸດ KN-08 ໂດຍເວົ້າວ່າ ຍັງຫລ້າຫລັງ ໃຊ້ການບໍ່ໄດ້ເທື່ອ ເວລາປາກົດຢູ່ໃນຮູບພາບ ການເດີນສວນສະໜາມທີ່ພຽງຢາງ ໃນເດືອນເມສາ ປີ 2012 ແລະອີກເທຶ່ອນຶ່ງໃນເດືອນ ກໍລະກົດຂອງປີນີ້ ແຕ່ວ່າ ສະຖາບັນສະຫລັດ-ເກົາຫລີ ກ່າວວ່າ ລູກສອນໄຟດັ່ງກ່າວ ຖ້າ ຫາກວ່າເປັນຂອງປອມແທ້ ກໍຍັງປາກົດວ່າມີຄວາມກ້າວໜ້າຫລາຍຂື້ນ ແລະສາມາດໄປ ເຖິງເປົ້າໝາຍ ໃນອັນທີ່ສະຖາບັນ ດັ່ງກ່າວເວົ້າໄດ້ວ່າ “ເປັນຕາຢ້ານອີ່ຫລີ ”